# வார்ப்புரு:நடப்பு நிகழ்வுகள்/நடப்பு மாதச் செய்திகள் மே 2014

- மே 31:
  - ஆப்கானித்தானில் தாலிபான்களால் சிறைப்பிடிக்கப்பட்டிருந்த ஒரேயொரு அமெரிக்க ஆயுதப் படையினனான போவ் பேர்க்டால் என்பவர் குவாண்டானமோ விரிகுடாவில் சிறை வைக்கப்பட்டிருந்த ஐந்து ஆப்கானியக் கைதிகள் விடுதலை செய்யப்பட்டதை அடுத்து விடுவிக்கப்பட்டார். (டைம்)
  - சையின் "கங்னம் ஸ்டைல்" காணொளிப் பாடல் யூடியூப்பில் 2 பில்லியன் பார்வைகளைப் பெற்று சாதனை படைத்தது.. (டைம்)
- மே 30:
  - சீனாவின் யூனான் மாகாணத்தில் நிலநடுக்கம் ஏற்பட்டதில் 45 பேர் காயமடைந்தனர். ஆயிரக்கணக்கானோர் இடம்பெயர்ந்தனர். (ஏபி)
  - மலாவியில் இடம்பெற்ற அரசுத்தலைவர் தேர்தலில் எதிர்க்கட்சியைச் சேர்ந்த பீட்டர் முத்தாரிக்கா வெற்றி பெற்றார். (பிபிசி)
- மே 29:
  - உக்ரைனிய இராணுவ உலங்கு வானூர்தி ஒன்று சிலோவியான்ஸ்க் நகரில் சுட்டு வீழ்த்தப்பட்டதில் 12 பேர் கொல்லப்பட்டனர். (பிபிசி)
  - உருசியா, கசக்ஸ்தான், பெலருஸ் தலைவர்கள் யூரேசிய ஒன்றியம் என்ற அமைப்பை உருவாக்க ஒப்புதல் அளித்தனர். (டைம்)
  - மலேசியா எயர்லைன்ஸ் விமானம் 370: ஆஸ்திரேலியா அதன் தேடுதல் நடவடிக்கைகள் நிறைவு பெற்றதாக அறிவித்தது. (ராய்ட்டர்சு)
  - சப்பானிய எண்ணெய் கப்பல் வெடித்து சிதறியதில், நான்கு ஊழியர்கள் படுகாயமடைந்தனர். (சீற்றடே குளோபல்)
- மே 28:
  - தென் கொரியாவின் முதியோர் மருத்துவமனை ஒன்றில் இடம்பெற்ற தீவிபத்தில் 21 பேர் கொல்லப்பட்டனர். (புளூம்பர்க்)
  - பிரான்சில் கலே என்ற துறைமுக நகரில் ஆசியா, ஆப்பிரிக்கா, மத்திய கிழக்கைச் சேர்ந்த 800 பேர் குடியேறிகளின் முகாம் ஒன்றை பிரெஞ்சுக் காவல்துறையினர் முற்றுகையிட்டனர். (பிபிசி)
  - விக்கிப்பீடியாவில் உள்ள மருத்துவம் சம்பந்தமான கட்டுரைகளில் பத்தில் ஒன்பது கட்டுரைகளில் தவறுகள் இருப்பதாக அறிவியலாளர்கள் கூறியுள்ளனர். (பிபிசி) (ஜேஏஓஏ)
- மே 27:
  - தமிழர்கள் பெரும்பான்மையாக வாழும் இடங்களில் அதிகாரப் பகிர்ந்தளிப்பினை விரைந்து செயற்படுத்துமாறு இலங்கை சனாதிபதி மகிந்த ராசபக்சவை இந்தியப் பிரதமர் நரேந்திர மோடி கேட்டுக் கொண்டுள்ளார். (தி இந்து)
  - உக்ரைனின் தோனெத்ஸ்க் விமான நிலையத்தில் இடம்பெற்ற மோதல்களில் குறைந்தது 30 உருசிய-ஆதரவுப் படையினர் கொல்லப்பட்டனர். (பிபிசி)
  - சிரிய உள்நாட்டுப் போர்: சிரியாவின் மத்திய பகுதியில் இடம்பெற்ற தாக்குதைல் ஐக்கிய நாடுகள் அவையின் வேதி ஆயுதங்களின் தடைக்கான அமைப்பைச்ச் சேர்ந்த ஆறு பேர் உட்பட 11 பேர் காயமடைந்தனர். (பிபிசி)
  - பாக்கித்தானில் குடும்பத்தினரின் விருப்புக்கு மாறாகக் காதலித்துத் திருமணம் புரிந்தமைக்காக பெண் ஒருவர் நீதிமன்றத்திற்கு முன்னால் அவரது குடும்பத்தினரால் கற்களால் எறிந்து படுகொலை செய்யப்பட்டார். (ராய்ட்டர்சு)
- மே 26:
  - இந்தியாவின் உத்தரப் பிரதேசத்தில் இடம்பெற்ற தொடருந்து விபத்தில் 25 பேர் கொல்லப்பட்டனர். (என்டிடிவி)
  - எகிப்தில் அரசுத்தலைவர் தேர்தலுக்காக வாக்கெடுப்பு நடைபெற்றது. (ஏபி)
  - உக்ரைனிய விமானப் படையினர் உருசிய ஆதரவுப் படையினர் வசமுள்ள தோனெத்ஸ்க் பன்னாட்டு விமான நிலையம் மீது தாக்குதல் நடத்தினர். (ஐரிசு டைம்சு)
  - நரேந்திர மோதி 15வது இந்தியப் பிரதமராகப் பதவியேற்றார். (ஐபிஎன்)
- மே 25:
  - உக்ரைனில் அரசுத்தலைவர் தேர்தலுக்கான முதற்கட்ட வாக்கெடுப்பு நடைபெற்றது. (சிட்னி மோர்னிங் எரால்டு)
  - பெல்ஜியத்தில் நடுவண், மற்றும் பிராந்திய நாடாளுமன்றங்களுக்கான தேர்தல்கள் இடம்பெற்றன.
  - சிபூட்டியில் உணவகம் ஒன்றில் இடம்பெற்ற கிரனைட்டுத் தாக்குதலில் மூன்று எசுப்பானியப் படையினர் காயமடைந்தனர். (ஏபி)
  - கொலொம்பியாவில் முதற்கட்ட அரசுத்தலைவர் தேர்தலுக்கான வாக்கெடுப்பு இடம்பெற்றது. (ராய்ட்டர்சு)
  - பனி வளைதடியாட்டம் 2014 ஐரோப்பிய நாடுகளுக்கிடையேயான இறுதிப்போட்டியில் உருசிய அணி பின்லாந்து அணியை 5-2 என்ற கணக்கில் வென்றது. (ஈஎஸ்பிஎன்)
- மே 24:
  - உபெர் கோப்பை பாட்மின்டன் தொடரில், சீன பெண்கள் பாட்மின்டன் அணி சாம்பியன் அந்தஸ்தை தக்கவைத்துக் கொண்டது. (மாலைமலர்)
  - புதிய இந்தியப் பிரதமராக மே 26 இல் பதவியேற்கவிருக்கும் நரேந்திர மோதியின் பதவியேற்பு வைபவத்தில் பாக்கித்தான் பிரதமர் நவாஸ் ஷெரீப் கலந்து கொள்வார் என அறிவிக்கப்பட்டது. (பிபிசி)
  - தாய்லாந்தில் இடம்பெற்ற இராணுவப் புரட்சியை அடுத்து அங்கு பிரபலமான கல்விமான்கள் உட்படப் பலர் இராணுவத்தினரால் கைது செய்யப்பட்டனர். (பிபிசி)
  - சோமாலியாவில் அல்-சபாப் போராளிகள் நாடாளுமன்றக் கட்டடத்தைத் தாக்கினர். 10 பேர் உயிரிழந்தனர். (பிபிசி)
  - கிரேக்கத்துக்கும், துருக்கிக்கும் இடையில் உள்ள ஐகியக் கடலில் இடம்பெற்ற 6.4 அளவு நிலநடுக்கத்தில் துருக்கியில் பெரும் சேதம் ஏற்பட்டது. (வேர்ல்ட் புலெட்டின்),(யுரோ நியூஸ்),(சிபிசி )
  - கலிபோர்னியாவில் சான்டா பார்பரா நகரில் இடம்பெற்ற ஒரு துப்பாக்கிச் சூட்டு நிகழ்வில் துப்பாக்கிதாரி உட்பட 7 பேர் கொல்லப்பட்டனர். (கைட்)
  - தென்னாப்பிரிக்காவின் அரசுத்தலைவராக தனது இரண்டாவது பதவிக்காலத்தை யாக்கோபு சூமா ஆரம்பித்தார். (பிபிசி)
  - வட அமெரிக்காவில் எரிகல் பொழிவு ஏற்பட்டது. (ஏபிசி)
  - நைஜீரியாவின் மூன்று கிராமங்களை போகோ அராம் போராளிகள் தாக்கியதில் 28 பேர் கொல்லப்பட்டனர். (ராய்ட்டர்சு)
  - திருத்தந்தை பிரான்சிசு மத்திய கிழக்கு நாடுகளுக்கான தனது 3 நாள் பயணமாக அம்மான் வந்தடைந்தார். (ஏபி)
  - பெல்ஜியம் தலைநகர் பிரசெல்சுவில் யூத அருங்காட்சியகத்தில் நடத்தப்பட்ட துப்பாகிச் சூட்டு நிகழ்வில் குறைந்தது 3 பேர் கொல்லப்பட்டனர். (பிபிசி)
  - தாய்லாந்தின் மேலவை இராணுவ ஆட்சியாளரினால் கலைக்கப்பட்டது. (அல்ஜசீரா)
  - லிஸ்பனில் நடைபெற்ற யூஈஎஃப்ஏ கால்பந்து இறுதிப் போட்டியில் ரியால் மாட்ரிட், அத்லெடிகோ மாட்ரிட்டை 4-1 என்ற கணக்கில் வென்று வெற்றிக்கிண்ணைத்தைப் பெற்றது. (BBC), (ஏஎஃப்பி)
- மே 23:
  - கொங்கோ சனநாயகக் குடியரசின் முன்னாள் ஆயுதக் குழுத் தலைவர் செருமைன் கட்டாங்கா புரிந்த போர்க்குற்றங்களுக்காக அவருக்கு பன்னாட்டுக் குற்றவியல் நீதிமன்றம் 12 ஆண்டுகால சிறைத்தண்டனை விதித்தது. (பிபிசி)
  - தமிழ்த் தேசிய மக்கள் முன்னணியின் கிளிநொச்சி மாவட்ட அமைப்பாளர் தங்கவேல் ஜெகதீஸ்வரன் இலங்கை தீவிரவாதப் புலனாய்வு பிரிவினரால் கைது செய்யப்பட்டார். (தமிழ்வின்)
  - ஆப்கானித்தானில் ஏரத் மாகாணத்தில் உள்ள இந்தியத் தூதரகத்தின் மீது தாலிபான் தீவிரவாதிகள் தாக்குதல் நடத்தினர்.(சீஎன்என்)
  - உருசியாவின் செல்யாபின்கில் 2013 பெப்ரவரியில் வீழ்ந்து வெடித்த எரிவெள்ளி 290 மில்லியன் ஆண்டுகளுக்கு முன்னர் ஒரு சிறுகோளுடன் மோதிய வேறொரு சிறுகோளின் எச்சம் என ஆய்வுகள் கூறுகின்றன. (ராய்ட்டர்சு)
  - சிரியாவின் போர்க்குற்றங்களை அனைத்துலக குற்றவியல் நீதிமன்றம் விசாரணை செய்யக் கோரும் ஐநா பாதுகாப்பு அவையின் தீர்மானத்தை உருசியாவும், சீனாவும் தமது வீட்டோ உரிமையைப் பாவித்துத் தடுத்தன. (சீஎனென்)
  - தாய்லாந்தின் முன்னாள் பிரதமர் யிங்லக் சினாவத்ரா அந்நாட்டு இராணுவத் தலைவரினால் சிறைப்பிடிக்கப்பட்டார். (ராய்ட்டர்சு)
- மே 22:
  - தாய்லாந்தில் இராணுவம் ஆட்சியைக் கைப்பற்றியது. (ஏபிசி)
  - சீனாவின் உருமுச்சி நகரில் இடம்பெற்ற குண்டுவெடிப்பு ஒன்றில் குறைந்தது 31 பேர் கொல்லப்பட்டனர், 91 பேர் காயமடைந்தனர். (BBC) (ஆர்டீஈ)
  - ஐரோப்பிய ஒன்றைய நாடாளுமன்றத்துக்கான பல-கட்டத் தேர்தல்கள் ஐக்கிய இராச்சியம், நெதர்லாந்து ஆகிய நாடுகளில் ஆரம்பித்தன. (ஐரோப்பிய ஒன்றியம்)
  - உக்ரைனில் உருசிய-சார்பு ஆயுததாரிகள் நடத்திய தாக்குதல் ஒன்றில் 11 உக்ரைனிய இராணுவத்தினர் கொல்லப்பட்டனர். 30 பேர் காயமடைந்தனர். (ஏபி)
  - நியூயார்க் நகரில் இடம்பெற்ற சுற்றிவளைப்புத் தேடுதல்களில் சிறுவர் பாலுணர்வுக் கிளர்ச்சியம் தொடர்பான 71 பேர் கைது செய்யப்பட்டனர். (அல்ஜசீரா)
  - ஐக்கிய இராச்சியத்தில் உள்ளூராட்சி அமைப்புகளுக்கான தேர்தல்கள் இடம்பெற்றன. (பிபிசி)
- மே 21:
  - இந்தியாவின் ஒடிசா மாநிலத்தில் பாராதீப் துறைமுகத்தில் இருந்து 60 கிமீ தொலைவில் வங்கக் கடலில் 10 கிமீ ஆழத்தில் ரிக்டர் அளவுகோலில் 6 அளவு நிலநடுக்கம் பதிவாகியது. கிழக்கு, வட இந்தியா மற்றும் சென்னையில் சில இடங்களில் அதிர்வு உணரப்பட்டது. (டைம்ஸ் ஒப் இந்தியா),(ஐபிஎன் லைவ்),(தி ஹிந்து)
  - இராணுவத்தினரின் அச்சுறுத்தல்களுக்கு மத்தியில் யாழ்ப்பாணப் பல்கலைக்கழகத்தில் முள்ளிவாய்க்கால் நினைவு நாள் நினைவுகூரப்பட்டது. (ஈழமுரசு)
  - பாக்கித்தான் வான்படை விமானங்கள் வடக்கு வசீரிஸ்தான் பகுதியில் குண்டு வீசித் தாக்கியதில் குறைந்தது 60 போராளிகள் கொல்லப்பட்டனர். (ராய்ட்டர்சு)
  - தனது பதவிக்காலத்தில் பொதுமக்களின் பணத்தை சூறையாடியமைக்காக எகிப்தின் முன்னாள் தலைவர் ஒசுனி முபாரக்க்கிற்கு 3 ஆண்டுகள் சிறைத்தண்டனை வழங்கப்பட்டது. (பிபிசி)
  - நைஜீரியாவின் போர்னோ மாநிலத்தில் போகோ அராம் போராளிகள் அலகார்னோ என்ற கிராமத்தைத் தாக்கியதி 17 பேர் கொல்லப்பட்டனர். (பிபிசி)
  - சீனத் தலைவர் சீ சின்பிங், உருசியத் தலைவர் விளாதிமிர் பூட்டின் ஆகியோர் $400 பில்லியன் பெறுமதியான 30-ஆண்டுக்கால எரிவாயு உடன்படிக்கையில் கையெழுத்திட்டனர். (யூஎஸ்ஏ டுடே'')
  - கினி-பிசாவுவின் அரசுத்தலைவராக முன்னாள் நிதி அமைச்சர் ஒசே மாரியோ வாசு என்பவர் தெரிவு செய்யப்பட்டார். (ராய்ட்டர்சு)
- மே 20:
  - ஈழப்போரின் இறுதிக் கட்டத்தில் இராணுவத்தினரால் உயிருடன் பிடிக்கப்பட்டு படுகொலை செய்யப்பட்டதாக இரு நாட்களுக்கு முன்னர் வெளிவந்த ஆதாரப் படத்தில் இசைப்பிரியாவுக்கு அருகில் இருக்கின்ற மற்றைய பெண் மல்லாவியைச் சேர்ந்த குணலிங்கம் உஷாளினி என அவரது பெற்றோர் உறுதிப்படுத்தினர். (தமிழ்மிரர்)
  - தாய்லாந்தில் இராணுவச் சட்டத்தை அந்நாட்டு இராணுவம் பிரகடனப்படுத்தியது. (பிபிசி)
  - மாஸ்கோவில் பயணிகள் தொடருந்து ஒன்று சரக்கு வண்டியுடன் மோதி தடம் புரண்டதில்ஆறு பேர் கொல்லப்பட்டனர், பலர் காயமடைந்தனர். (பிபிசி)
  - நைஜீரியாவின் ஜோசு நகரச் சந்தையில் இடம்பெற்ற இரண்டு குண்டுவெடிப்புகளில் குறைந்தது 118 பேர் கொல்லப்பட்டனர். (பிபிசி)
  - யெமன் நாட்டில் சியா, சுன்னி மற்றும் யேமனிய இராணுவத்தினருக்கிடையே இடம்பெற்ற மோதல்களில் 16 பெர் கொல்லப்பட்டனர். (ராய்ட்டர்சு)
  - இந்தியாவின் சம்மு காசுமீர் மாநிலத்தில் பேருந்து ஒன்று பள்ளத்தில் வீழ்ந்ததில் 17 பேர் கொல்லப்பட்டனர். (டைம்சு ஒஃப் இந்தியா)
  - உருசிய அரசுத்தலைவர் விளாதிமிர் பூட்டின் அரசுமுறைப் பயணமாக சீனா வந்தடைந்தார். (பிபிசி)
  - பாரதிய ஜனதா கட்சி, மற்றும் தேசிய ஜனநாயகக் கூட்டணி ஆகியவற்றின் தலைவராக நரேந்திர மோதி iஅதிகாரபூர்வமாகத் தேர்ந்தெடுக்கப்பட்டார். (இந்தியன் எக்ஸ்பிரசு)
  - மலாவி பொதுத் தேர்தல்கள் நடைபெற்றன. (பிபிசி)
- மே 19:
  - உக்ரைனின் கிழக்கே ரஸ்தோவ், பெல்கோரத், பிரியான்ஸ்க் நகர்களில் இருந்து தமது படையினரை உருசியத் தலைவர் விளாதிமிர் பூட்டின் விலக்கிக் கொண்டார். (பிபிசி)
- மே 18:
  - முள்ளிவாய்க்கால் நினைவு நாள் பெல்ஜியம் (தமிழ்வின்), கனடா, ஆத்திரேலியா (தமிழ்வின்) உடபட உலக நாடுகளில் உள்ள தமிழர்களால் நினைவுகூரப்பட்டது.
  - இந்தோனேசியாவின் சுமத்ரா தீவில் ரிக்டர் அளவில் 6.4 நிலநடுக்கம் ஏற்பட்டது. (வாய்ஸ் ஒப் ரஷ்யா), (எபிஎ)
  - ஈழப்போரின் இறுதிக் கட்டத்தில் இலங்கைத் தரைப்படையால் கைது செய்யப்பட்டுப் படுகொலை செய்யப்பட்ட ஊடகவியலாளர் இசைப்பிரியா தொடர்பாக இராணுவத்தினர் இழைத்ததாகக் கருதப்படும் மேலும் பல போர்க்குற்றப் படங்கள் வெளியாகின. (கொழும்பு டெலிகிராப்)
  - வடகொரியாவில் 23-மாடிக் கட்டடம் ஒன்று இடிந்து வீழ்ந்ததில் பலர் கொல்லப்பட்டனர். (அல்ஜசீரா)
  - வடக்கு கொலொம்பியாவில் பேருந்து ஒன்று தீப்பிடித்ததில் 26 சிறுவர்கள் உயிரிழந்தனர். (ராய்ட்டர்சு)
  - சீனா தென்சீனக் கடலில் எண்ணெய் அகழ்வு நிகழ்த்துவதை எதிர்த்து வியட்நாமில் சீனருக்கு எதிராக இடம்பெற்ற கலவரங்களை அடுத்து ஆயிரத்திற்கும் அதிகமான சீனர்கள் அங்கிருந்து வெளியேறினர். (ராய்ட்டர்சு)
  - மிகக் குறைந்த ஊழியத்தை அதிகரிப்பதற்கான சட்ட மாற்றத்திற்கு சுவிட்சர்லாந்து மக்கள் எதிர்த்து வாக்களித்தனர். (ஏபி)
- மே 17:
  - இந்திய நாடாளுமன்றத் தேர்தலில் இந்திய தேசிய காங்கிரசு கட்சி தோல்வியுற்றதை அடுத்து நாட்டின் பிரதமர் பதவியிலிருந்து விலகும் மன்மோகன் சிங் நாட்டு மக்களுக்கு பிரதமராக தனது கடைசி உரையை ஆற்றினார். (பிபிசி)
  - லாவோஸ் நாட்டு விமானப்படை விமானம் விபத்துக்குள்ளாகியதில் பாதுகாப்பு அமைச்சர், அவரது மனைவி உள்ளிட்ட 20 பேர் கொல்லப்பட்டனர். (ஏபிசி)
  - அமெரிக்காவின் கலிபோர்னியா மாநிலத்தில் காட்டுத் தீ பரவி வருவதால் அப்பகுதியில் வசித்து வந்த ஆயிரக்கணக்கானோர் வீடுகளை விட்டு வெளியேறி வேறு இடத்தில் தஞ்சமடைந்துள்ளனர்.(மாலைமலர்)
  - நைஜீரியாவின் போகோ அராம் போராளிகளை ஒடுக்க நைஜீரியா, நைஜர், கமரூன், பெனின், சாட் நாடுகள் ஒன்றிணைந்தன. (நியூயோர்க் டைம்சு)
  - தொல்லுயிரியல் தகவல்களின் படி, இதுவரை அறியப்பட்டவைகளுள் மிகப்பெரிய தொன்மாவின் எச்சங்கள் அர்கெந்தீனாவில் கண்டுபிடிக்கப்பட்டன. (பிபிசி)
- மே 16:
  - இந்திய நாடாளுமன்றத் தேர்தலில் தமிழ்நாட்டில் அஇஅதிமுக 37 இடங்களைக் கைப்பற்றியது.
  - இந்தியப் பொதுத் தேர்தலில் நரேந்திர மோதி தலைமையிலான பாரதிய ஜனதா கட்சி கூட்டணி 339 இடங்களைக் கைப்பற்றி ஆட்சியைப் பிடித்தது. ஆளும் காங்கிரசுக் கூட்டணி 59 இடங்களைக் கைப்பற்றியது. (இந்தியா டுடே)
  - ஈழப்போரின் இறுதிக் கட்ட வெற்றியைக் குறிக்க இலங்கை அரசு மாத்தறையில் மே 18 இல் நிகழ்த்தவிருக்கும் வெற்றி விழாவில் கனடா பங்குபற்றாது என அந்நாட்டின் இலங்கைக்கான தூதுவர் செலி வைற்றிங் தெரிவித்தார். (தி ஐலண்டு)
  - கிரிமியாவில் மனித உரிமைகள் மீறப்படுவதாகவும், தத்தார் இனத்தவர்கள் தாக்கப்படுவதாகவும் ஐக்கிய நாடுகள் அவை எச்சரித்துள்ளது. (பிபிசி)
  - கென்யா தலைநகர் நைரோபியில் சந்தை ஒன்றில் இடம்பெற்ற இரண்டு குண்டுவெடிப்புகளில் 10 பேர் கொல்லப்பட்டனர். (பிபிசி)
  - தகவல் தொடர்பு செயற்கைக்கோள் ஒன்றை ஏந்திச் சென்ற உருசியாவின் புரோட்டொன்-எம் ஏவூர்தி சீன வான்பரப்பில் முற்றாக எரிந்தது. (சீஎனென்)
- மே 15:
  - கொலம்பஸ் பயணம் செய்த கப்பலின் சிதைவு ஹைதி நாட்டில் கண்டுபிடிக்கப்பட்டுள்ளது.(தினதந்தி)
  - இந்தியாவிலிருந்து தாய்லாந்திற்குக் கடத்தப்பட்ட 230 ஆமைகள் தாய்லாந்து விமான நிலையத்தில் கைப்பற்றப்பட்டன. (WN)
  - சூடானில் கிறித்தவத்துக்கு மதம் மாறிய 8-மாதக் கர்ப்பிணி முசுலிம் பெண் ஒருவருக்கு தூக்குத்தண்டனை விதித்துத் தீர்ப்பளிக்கப்பட்டது. (பிபிசி)
  - மூத்த இந்திய அரசியல்வாதி நா. த. திவாரி (88), தனது மகன் என அடையாளம் காணப்பட்டவரின் தாயாரைத் திருமணம் புரிந்து கொண்டார். (பிபிசி)
  - சிரிய உள்நாட்டுப் போர்: துருக்கியின் எல்லையில் இடம்பெற்ற வாகனக் குண்டுவெடிப்பில் 29 பேர் கொல்லப்பட்டனர். (சீஎனென்)
  - தாய்லாந்து, பேங்காக் நகரில் அரசு எதிர்ப்பு ஆர்ப்பட்டங்களின் போது அரசுப் படையினர் நடத்திய துப்பாக்கிச் சூட்டில் இருவர் கொல்லப்பட்டனர். (ஏஎஃப்பி)
  - சீனாவின் உரும்கி தொடருந்து நிலையத்தில் ஏப்ரல் 30 இடம்பெற்ற தாக்குதலுக்கு கிழக்கு துருக்கிஸ்தான் இஸ்லாமிய இயக்கம் உரிமை கோரியது. (பிகார்பிரபா)
  - வங்காளதேசத்தில் மேக்னா ஆற்றில் படகு ஒன்று கவிழ்ந்ததில் 12 பேர் உயிரிழந்தனர். நூற்றுக்கணக்கானோரக் காணவில்லை. (எஸ்பிஎஸ்)
- மே 14:
  - இந்தியாவில் விடுதலைப் புலிகள் அமைப்பை மேலும் 5 ஆண்டுகளுக்குத் தடை செய்ய இந்திய நடுவண் அரசு உத்தரவிட்டுள்ளது. (தினமலர்)
  - இலங்கை இராணுவத்தினர் இலங்கையின் வடக்கில் மேற்கொண்ட சோதனை நடவடிக்கையின் போது வெடி பொருட்கள் உள்ளிட்ட இராணுவ உபகரணங்கள் கண்டுபிடிக்கப்பட்டன. (அத தெரண)
  - இலங்கையின் முல்லைத்தீவில் இராணுவ சேவைக்கு ஆள் திரட்டும் பணி இடம்பெற்றது. (டெய்லிமிரர்)
  - ஏமனில் அசான் நகரில் இடம்பெற்ற மோதல் ஒன்றில் 7 இராணுவத்தினரும், 16 அல் காயிதா போராளிகளும் கொல்லப்பட்டனர். (ஏபி)
  - நைஜீரியா போர்னோ மாநிலத்தில் கிராம மக்களின் விழிப்புக் குழுவினர் போகோ அராம் போராளிகளின் தாக்குதலை வெற்றிகரமாக முறியடித்தனர். 200 போராளிகள் கொல்லப்பட்டனர். (பிபிசி)
  - உக்ரைன்யப் பிரச்சினையை முடிவுக்குக் கொண்டுவர பேச்சுவார்த்தைகள் ஆரம்பமாயின. உருசிய-ஆதரவாளர்கள் இதில் பங்கேற்கவில்லை. (பிபிசி)
  - துருக்கியில் சோமா நிலக்கரி சுரங்க விபத்தில் உயிரிழந்தோரின் எண்ணிக்கை 274 ஆக அதிகரிதது. மேலும் 120 பேர் சுரங்கத்தில் சிக்குண்டுள்ளனர். (ஏபி)
  - சர்ச்சைக்குரிய தென்சீனக் கடல் பகுதியில் சீனாவின் எண்ணெய் அகழ்வு நடவடிக்கையை எதிர்த்து தெற்கு வியட்நாமில் சீன-எதிர்ப்பு ஆர்ப்பாட்டங்கள் இடம்பெற்றன. வெளிநாட்டினருக்கு சொந்தமான 15 தொழிற்சாலைகள் எரியூட்டப்பட்டன. (ஏபி)
- மே 13:
  - ஐநா அமைதிப்படைக்கு முதல்முறையாக ஒரு பெண் தளபதி நியமனம் செய்யப்பட்டுள்ளார். (கார்டியன்)
  - எயிட்டியின் வடக்குக் கரைக்கு அப்பால் கொலம்பசு பயன்படுத்திய கப்பலின் சிதைவுகள் கண்டுபிடிக்கப்பட்டதாக அறிவிக்கப்பட்டது. (*இன்டிபென்டென்ட்*)
  - இசுரேலின் முன்னாள் பிரதமர் எகூட் ஓல்மேர்ட் மீதான ஊழல் வழக்கில் அவருக்கு 6 ஆண்டுகள் சிறைத்தண்டனை வழங்கப்பட்டது. (பிகார்பிரபா நியூஸ்)
  - அண்டார்க்டிக்காவின் பனிவிரிப்பு மீள முடியாத அளவில் உருகி வருவதாக ஆய்வுகள் தெரிவிக்கின்றன. (வாசிங்டன் போஸ்ட்)
  - கிழக்கு உக்ரைனில் இடம்பெற்ற தீவிரவாதத் தாக்குதல் ஒன்றில் ஆறு உக்ரைனிய இராணுவத்தினர் கொல்லப்பட்டனர். (நெட்ஸ்கேப்)
  - மத்திய ஆப்பிரிக்கக் குடியரசில் போவார் பிரதேசத்தில் 26-வயதுடைய பிரெஞ்சு செய்தியாளர் ஒருவரின் உடல் கண்டுபிடிக்கப்பட்டது. (டைம்) (கார்டியன்)
  - துருக்கியில் சோமா என்ற நகரில் நிலக்கரிச் சுரங்கம் ஒன்றில் ஏற்பட்ட வெடி விபத்தில் 200 இற்கும் அதிகமான தொழிலாளர்கள் உயிரிழந்தனர். மேலும் நூற்றுக்கணக்கானோர் சுரங்கத்தில் சிக்கியுள்ளனர். (பிபிசி)
  - ஈராக் போர்: 2003-2008 காலப்பகுதியில் பிரித்தானியப் படையினர் ஈராக்கியக் கைதிகளை முறைகேடாக நடத்தியதாக் கூறப்படும் குற்றச்சாட்டுகளை அனைத்துலக குற்றவியல் நீதிமன்றம் ஆரம்பக் கட்ட விசாரணைகளை நடத்தியது. (பிபிசி)
  - நெடுந்தீவு பிரதேச சபைத் தலைவர் றெக்சியன் சுட்டுக்கொலை செய்யப்பட்ட சம்பவத்தில் கைது செய்யப்பட்ட கந்தசாமி கமலேந்திரன் உள்ளிட்ட மூவரது விளக்கமறியலை தொடர்ந்தும் நீடித்து ஊர்காவற்றுறை நீதிமன்று உத்தரவிட்டது. (தமிழ்வின்)
- மே 12:
  - இலங்கை உள்நாட்டுப் போரில் உயிர்நீத்த தமிழீழ விடுதலைப் புலிகளுக்கு பொது இடங்களில் நினைவஞ்சலி செலுத்த இலங்கை அரசு தடை விதித்துள்ளது.(தமிழ்ஒன்இந்திய),(தினமணி)
  - லிபியா கடற்பகுதி வழியாக பயணித்துக் கொண்டிருந்த படகு ஒன்று விபத்துக்குள்ளானதில் 40 பேர் உயிரிழந்துள்ளனர். மேலும் 57 பேர் காப்பாற்றப்பட்டுள்னர்.(தினமணி)
  - நைஜீரியாவில் கடந்த மாதம் கடத்தப்பட்ட சுமார் 100 பள்ளி மாணவிகளைக் காட்டும் காணொளி ஒன்றை போகோ அராம் போராளிகள் வெளியிட்டனர். (பிபிசி)
  - கிழக்கு உக்ரைனின் தோனெத்ஸ்க், லுகான்ஸ்க் ஆகிய நகரங்களை உருசிய ஆதரவு தீவிரவாதிகள் இறைமையுள்ள நாடுகளாக அறிவித்தனர். (வாசிங்டன் போஸ்ட்)
  - 1974 ஆம் ஆண்டில் சைப்பிரசு நாட்டை ஆக்கிரமித்து வடக்கு சைப்பிரசு என்ற அங்கீகரிக்கப்படாத பிராந்தியத்தை உருவாக்கியமைக்காக துருக்கி 124 மில்லியன் டாலர்கள் நட்ட ஈடு செலுத்த வேண்டும் என ஐரோப்பிய மனித உரிமைகள் நீதிமன்றம் தீர்ப்பு வழங்கியது. (வாசிங்டன் போஸ்ட்)
  - இந்தியப் பொதுத் தேர்தல், 2014: 9வது கடைசிக் கட்ட வாக்கெடுப்பு இடம்பெற்றது. வரலாறு காணாத 66.64% வாக்குகள் செலுத்தப்பட்டன. மே 16 இல் முடிவுகள் அறிவிக்கப்படும். (டைம்சு ஒஃப் இந்தியா)
- மே 11:
  - மெக்சிகோவில் ஏற்பட்ட சக்தி வாய்ந்த நிலநடுக்கத்தால் மக்கள், வீடுகளை விட்டு வெளியேறி, சாலைகளில் தஞ்சமடைந்தனர் .(மாலைமலர்)
  - துபாயில் நடந்த சாலை விபத்தில், இந்தியத் தொழிலாளர்கள் 9 பேர் உட்பட, 15 தொழிலாளர்கள் கொல்லப்பட்டனர். (தினமலர்), (எமிரேட்ஸ் 247)
  - இந்தியாவின் மகாராட்டிரத்தில் நக்சலைடுகளின் தாக்குதலில் 7 சிறப்புக் காவல்துறையினர் கொல்லப்பட்டனர். (பிகார்பிரபா நியூஸ்)
  - காங்கோ மக்களாட்சிக் குடியரசு தலைநகர் கின்ஷாசாவில் இடம்பெற்ற மோதலில் காவல்துறையினர் வீசிய கண்ணீர் புகை குண்டுகளால் ஏற்பட்ட நெரிசலில் சிக்கி 15 கால்பந்து ரசிகர்கள் கொல்லப்பட்டனர். (ஒகாபி வானொலி)
- மே 10:
  - பன்னாட்டு விசாரணையைத் தவிர ஐநாவின் அனைத்துக் கோரிக்கைகளையும் நிறைவேற்றத் தயார் என இலங்கை அரசுத்தலைவர் மகிந்த ராஜபக்ச அறிவித்துள்ளார். (தினத்தந்தி),(தினபூமி)
  - தென்னாப்பிரிக்கா தேர்தலில் மொத்தமுள்ள 400 இடங்களில் ஆளும் ஆப்பிரிக்கத் தேசிய காங்கிரஸ் கட்சி 249 இடங்களைக் கைப்பற்றி வெற்றி பெற்றது. (எம்ஜி)
- மே 9:
  - நைஜீரியாவில் கடத்தப்பட்ட 200 மாணவிகளை தீவிரவாதிகள் உடனடியாக விடுவிக்க வேண்டும் என்று ஐநா வலியுறுத்தியுள்ளது. (தினமணி)
  - செவ்வாய்க் கோளுக்கு ஒருவழி பயணமாக செல்ல விரும்புவோர் பட்டியலில் 44 இந்தியர்கள் இடம் பெற்று உள்ளனர். (நியூ இந்திய நியூஸ்), (தினமலர்)
  - உருசியத் தலைவர் விளாதிமிர் பூட்டின் கிரிமியாவுக்கு அரசுமுறைப் பயணம் மேற்கொண்டார்.(வால்ஸ்ட்ரீர் ஜர்னல்).
  - வடகொரியாவில் இருந்து வந்த மூன்று ஆளில்லா விமானங்களைத் தாம் கண்டுபிடித்துள்ளதாக தென் கொரியா அறிவித்தது. (சீஎனென்)
  - பாக்கித்தானின் சகீத் பெனாசிர் அபாத் மாவட்டத்தில் 5.0 அளவு நிலநடுக்கம் ஏற்பட்டது, ஒருவர் கொல்லப்பட்டார், 70 பேர் காயமடைந்தனர். (ஏபி)
- மே 8:
  - பாக்கித்தானின் வடக்கு வஜிரிஸ்தான் பகுதியில் பாதுகாப்புப் படையினரைக் குறிவைத்து நடத்தப்பட்ட குண்டுவெடிப்பில் 8 ராணுவ வீரர்கள் கொல்லப்பட்டனர். பலர் காயமடைந்தனர். (நக்கீரன்), (எல்லே டைம்சு)
- மே 7:
  - வெனிசுவேலாவில் கார் உற்பத்தியை போர்ட் தானுந்து நிறுவனம் நிறுத்தியுள்ளது. (தினகரன்)
  - தமிழ்நாடு கூடங்குளம் அணுமின் நிலையத்தில் மின் உற்பத்தி 900 மெகாவாட்டாக அதிகரித்துள்ளது (தினபூமி)
  - நைஜீரியாவில் போர்னோ மாநிலத்தில் இடம்பெற்ற தாக்குதல் ஒன்றில் 125 பொதுமக்கள் கொல்லப்பட்டனர். (ராய்ட்டர்சு)
  - சிரிய உள்நாட்டுப் போர்: ஐநாவுடன் ஏற்பட்ட உடன்பாடு ஒன்றை அடுத்து ஓம்சு நகரில் இருந்து எதிர்ப்புக் குழுக்கள் வெளியேறின. (பிபிசி)
  - தாய்லாந்து பிரதமர் யிங்லக் சினாவத்ரா பதவியைத் துஷ்பிரயோகம் செய்ததாக அரசியலமைப்பு நீதிமன்றம் தீர்ப்பு அளித்து அவரைப் பதவியில் இருந்து நீக்கியது. (ஏபிசி)
  - தென்னாப்பிரிக்காவில் நாடாளுமன்றத் தேர்தல்கள் இடம்பெற்றன. (கார்டியன்)
  - இந்தியப் பொதுத் தேர்தல், 2014: 7 மாநிலங்களில் இடம்பெற்ற தேர்தலில் 64 இடங்களுக்காக 60 மில்லொயன் மக்கல் வாக்களித்தனர். (டைம்சு ஒஃப் இந்தியா)
  - "பினோச்சியோ ரெக்சு'' என்ற தொன்மா சீனாவில் கண்டுபிடிக்கப்பட்டது. (நெசனல் ஜியாகிரபிக்)
- மே 6:
  - தெற்கு சூடான் அரசுக்கும் போராளிக் குழுவுக்கும் இடையில் இடம்பெற்று வரும் மோதல் சம்பவங்களில் 9,000க்கும் அதிமான சிறுவர் போராளிகள் ஈடுபடுத்தப்பட்டிருப்பதாக ஐக்கிய நாடுகளின் மனித உரிமைகள் சபையின் ஆணையாளர் நவநீதம் பிள்ளை தெரிவித்துள்ளார். (உதயன்)
  - நைஜீரியாவில் மேலும் 8 மாணவிகள் போகோ அராம் போராளிகளால் கடத்தப்பட்டனர். (சிஎன்என்)
- மே 5:
  - தாய்லாந்து மற்றும் மியன்மார் ஆகிய நாடுகளில் 6.3 அளவு கடும் நிலநடுக்கம் ஏற்பட்டது. (ஏ பி)(பாக்ஸ் நியூஸ்)(சிஎன்என்)
  - விமானத்தில் இருந்து ஏவப்பட்டு வானில் இலக்கைத் தாக்கக் கூடிய அதிநவீன "அஸ்திரா' ஏவுகணையை இந்தியா வெற்றிகரமாகப் பரிசோதித்துள்ளது. (மாலை மலர்),(தினத்தந்தி)
  - சப்பான் தலைநகர் டோக்கியோவில் 6.2 அளவு சக்திவாய்ந்த நிலநடுக்கம் ஏற்பட்டுள்ளது. (earthquaketrack).,(நியூஸ் ஒன் ஜப்பான்)
- மே 4:
  - கொழும்பிலிருந்து பளை நோக்கிப் பயணித்துக் கொண்டிருந்த யாழ் தேவி தொடருந்தில் இருந்து இரண்டு பெட்டிகள் கழன்று சென்ற சம்பவம் தொடர்பில் விசாரணைகள் ஆரம்பிக்கப்பட்டுள்ளன. (அத தெரன)
  - சீனாவின் குவாங்டாங் நகரத்தில் சட்டவிரோதமாக கட்டப்பட்ட பாலம் இடிந்து விழுந்ததில் 11 பேர் கொல்லப்பட்டனர். மேலும் பலர் காயம் அடைந்தனர். (பிபிசி)
  - இந்திய மகாராஷ்டிர மாநிலம் ராய்காட் மாவட்டத்தில் பயணிகள் தொடர்வண்டி தடம்புரண்டு விபத்துக்குள்ளானதில் 18 பேர் உயிழந்தனர், 145 பேர் காயமடைந்தனர். (தினமலர்),(திஇந்து)
- மே 3:
  - அமெரிக்காவின் சிகாகோ பல்கலைக்கழக பொருளாதார மற்றும் சமூகவியல் பேராசிரியரும், பொருளாதாரத்தில் நோபல் பரிசு பெற்றவருமான கேரி பெக்கர் (83) உயிரிழந்தார். (ஆசியான் ஏஜ்), (ஹுப்பிங்டன் போஸ்ட்)
  - இந்திய வம்சாவளியைச் சேர்ந்த அமெரிக்கர் மணீஷ் ஷா இல்லினாயி மாகாண நீதிபதியாக நியமிக்கப்பட்டதற்கு அமெரிக்க செனட் ஒப்புதல் வழங்கியுள்ளது. (தி இந்து),(சென்னைஆன்லைன்),(தினத்தந்தி)
  - ஆப்கானிஸ்தானின் வடகிழக்கு பகுதியில் உள்ள படாக்ஸான் பகுதியில் ஏற்பட்ட நிலச்சரிவில் ஒரு கிராமமே புதைந்துள்ளது. இதுவரை 350 பேரின் உடல்கள் மீட்கப்பட்டுள்ளது. மேலும் 2000க்கும் அதிகமானவர்கள் மண்ணில் புதைந்துள்ளதாக அஞ்சப்படுகிறது.(தின மலர்),(தி இந்து),(தின மணி)
  - இந்தியாவின் அசாம் மாநிலத்தில் போடோ போராளிகள் நடத்திய தாக்குதல்களில் இறந்தோர் எண்ணிக்கை 32 ஆக அதிகரித்தது. (மாலைமலர்), (தினத்தந்தி), (புதிய தலைமுறை)
- மே 2:
  - 3,607.4 மீ உயரத்தில் உலகின் மிக உயரமான சுரங்க ரயில் பாதை சீனாவில் திறக்கப்பட்டது. (ஓன் இந்தியா), (தினமணி)
  - சிரியாவில் நடந்த நச்சுக் குண்டு தாக்குதலில் ஒருவர் உயிரிழந்தார். 70க்கும் மேற்பட்டோர் காயமடைந்தனர். (வெப் துனியா), (ஓன் இந்தியா)
  - அமெரிக்காவில் மருத்துவ காப்பீட்டுத் திட்டத்தில் சுமார் ரூ.90.39 கோடி அளவுக்கு முறைகேடு செய்ததாக 3 இந்திய மருத்துவர்களை குற்றவாளிகள் என்று அந்நாட்டு நீதிமன்றம் தீர்ப்பளித்துள்ளது. (மாலைமலர்)
  - தென் கொரியாவில் நிலத்தடி தொடருந்துகள் இரண்டு மோதிக்கொண்டதில் நூற்றுக்கணக்கானோர் காயமடைந்தனர். (பிபிசி)
  - இந்தியாவின் அசாம் மாநிலத்தில் தீவிரவாதிகள் நடத்திய தாக்குதலில் இரு சிறுவர்கள் உட்பட 10 பொதுமக்கள் கொல்லப்பட்டனர். (பிபிசி)
  - எத்தியோப்பியாவில் இடம்பெற்ற எதிர்ப்புப் போராட்டம் ஒன்றின் போது 9 மாணவர்கள் கொல்லப்பட்டனர். (பிபிசி)
  - உக்ரைனின் கிழக்கே சிலோவியான்ஸ்க் நகரில் உக்ரைனிய இராணுவத்தினர் நடத்திய தாக்குதல்களில் பலர் கொல்லப்பட்டனர், இரண்டு இராணுவ உலங்கு வானூர்திகள் சுட்டு வீழ்த்தப்பட்டன. ஒடேசா நகரில் இடம்பெற்ற மோதல்களில் 38 பேர் கொல்லப்பட்டனர். (சீஎன்என்), (பிபிசி)
  - ஆப்கானித்தானில் பதக்சான் மாகாணத்தில் இடம்பெற்ற நிலச்சரிவுகளில் சிக்கி குறைந்தது 350 பேர் உயிரிழந்தனர். 2,000 இற்கும் அதிகமானோரைக் காணவில்லை. (ஏபி)
- மே 1:
  - உருசியாவின் ஆயுதக் கிடங்கு ஒன்றில் ஏற்பட்ட தீ விபத்தில் சிக்கி 10 பேர் உயிரிழந்தனர். (சென்னை ஆன்லைன்),(லங்கா ஸ்ரீ )
  - உலக வங்கியின் அறிக்கையின் படி கொள்வனவு ஆற்றல் சமநிலையில் அமெரிக்கா, மற்றும் சீனாவுக்கு அடுத்தபடியாக பொருளாதாரத்தில் உலகின் மூன்றாவது பெரிய நாடாக இந்தியா வளர்ந்துள்ளது. 2005 இல் இந்தியா 10வது நிலையில் இருந்தது. (டைம்சு ஒஃப் இந்தியா)
  - சென்னை சென்ட்ரல் ரயில் நிலையத்தில், பெங்களுரு - குவகாத்தி தொடர்வண்டி நின்றுகொண்டிருந்தபோது குண்டு வெடித்ததில் ஒருவர் கொல்லப்பட்டார்; 30 பேர் காயமடைந்தனர். (பிபிசி), (தினத்தந்தி), (மாலைமலர்)
  - நைஜீரியாவின் தலைநகர் அபுஜாவில் இடம்பெற்ற வாகனக் குண்டுவெடிப்பில் 19 பேர் கொல்லப்பட்டனர். (பிபிசி)